b"\n_START_ARTICLE_\n12a etapa del Tour de Fran\xc3\xa7a 2008\n_START_SECTION_\nPerfil de l'etapa\n_START_PARAGRAPH_\nLa sortida de l'etapa tingu\xc3\xa9 lloc a L'Avelanet, al departament d'Arieja dins dels Migdia-Pirineus, per\xc3\xb2 al quil\xc3\xb2metre 9 els ciclistes entraren al d'Aude, entrant al dels Pirineus Orientals baixant del Coll del Camperi\xc3\xa9. El recorregut torn\xc3\xa0 al departament d'Aude per finalitzar a la ciutat de Narbona. La llargada de l'etapa \xc3\xa9s de 168,5 quil\xc3\xb2metres._NEWLINE_Al quil\xc3\xb2metre 37,5 es puja el Col du Portel, de 601 metres i sense categoria, arribant al Col du Camperi\xc3\xa9 vint quil\xc3\xb2metres m\xc3\xa9s endavant, a 514 metres d'altitud i de quarta categoria amb bonificaci\xc3\xb3 de tres punts al primer, dos punts al segon i un punt al tercer que assoleixi el cim. Al quil\xc3\xb2metre 76 hi ha el primer esprint intermedi a Sant Pau de Fenollet, arribant al quil\xc3\xb2metre 85,5 a l'avituallament de Maur\xc3\xad. El recorregut esdev\xc3\xa9 m\xc3\xa9s pla, amb l'\xc3\xbanic coll d'Extr\xc3\xaame de 251 metres. 26 quil\xc3\xb2metres abans de l'arribada hi ha un altre esprint intermedi a Thezan-des-Corbieres.\n_START_SECTION_\nDesenvolupament de l'etapa\n_START_PARAGRAPH_\n159 ciclistes surten des de L'Avelanet. Hi ha diferents intents de fer una escapada sense \xc3\xa8xit fins al quil\xc3\xb2metre 36 on Arnaud G\xc3\xa9rard i Samuel Dumoulin ho aconsegueixen, pujant sols el Camperi\xc3\xa9 i arribant al primer esprint intermedi. Baden Cooke abandona el Tour, al caure i no recuperar-se de les contusions. L'equip Caisse d'Epargne d\xc3\xb3na m\xc3\xa9s ritme al grup, disminuint la dist\xc3\xa0ncia amb els escapats, fins que Juan Jos\xc3\xa9 Oroz inicia un atac, arribant a atrapar els dos primers i fent augmentar la velocitat d'aquests. Milram, Columbia i Silence-Lotto encap\xc3\xa7alen el grup progressivament sense aconseguir reduir les dist\xc3\xa0ncies amb el tres primers. Arribant a Narbona diversos equips augmenten el ritme del grup, atrapant els escapats i, a l'esprint final, Mark Cavendish guanya l'etapa amb un temps de 3 hores 40 minuts i 52 segons.\n_START_SECTION_\nUn nou cas de dopatge\n_START_PARAGRAPH_\nEl tercer cas de dopatge, i el m\xc3\xa9s sonat fins al moment, va ser el positiu per EPO de l'itali\xc3\xa0 Riccardo Ricc\xc3\xb2, detectat en un control antidopatge durant la 4a etapa. De resultes d'aquest positiu tot el seu equip, Saunier Duval-Scott, abandon\xc3\xa0 la cursa.\n_START_SECTION_\nCombativitat\n_START_PARAGRAPH_\nArnaud Gerard (Fran\xc3\xa7aise des Jeux)\n_START_SECTION_\nAbandonaments\n_START_PARAGRAPH_\nDavid de la Fuente (Saunier Duval-Scott)_NEWLINE_ Juan Jos\xc3\xa9 Cobo Acebo (Saunier Duval-Scott)_NEWLINE_ Rubens Bertogliati (Saunier Duval-Scott)_NEWLINE_ Jes\xc3\xbas del Nero Montes (Saunier Duval-Scott)_NEWLINE_ Josep Jufr\xc3\xa9 Pou (Saunier Duval-Scott)_NEWLINE_ Leonardo Piepoli (Saunier Duval-Scott)_NEWLINE_ Baden Cooke (Barloworld)\n_START_SECTION_\nExpulsats\n_START_PARAGRAPH_\nRiccardo Ricc\xc3\xb2 (Saunier Duval-Scott), per positiu d'EPO."